Kristaps Janičenoks
Kristaps Janičenoks (dzimis 1983. gada 14. martā Rīgā) ir bijušais latviešu basketbolists, spēlēja uzbrūkošā aizsarga, bet dažkārt vieglā uzbrucēja pozīcijā, ilggadīgs Latvijas basketbola izlases dalībnieks. Pēdējās profesionālā basketbola sezonās pārstāvēja Latvijas klubu Rīgas VEF, tā sastāvā četras reizes kļuvis par Latvijas Basketbola līgas (LBL) čempionu. Pēc karjeras beigām kļuvis par sporta funkcionāru, šobrīd darbojas kā LBL direktors Latvijas Basketbola savienībā.